É dzóm ésə é sɔ̄lɔ́ yáwóge ai Ǹtondôbə Zambá wāān, édzí ésə̄ é nə́ á ngə́ə́ŋ yáwóge ai bíā ai bɔ́n báán á kɔ́m yǎ kɔ́m, ású yə̄ nâ bǐ nyiŋ anə́ ḿból bībúg yā é kálara Mvéndé nyɔ byákad. [1] Zambá a kad kɔ́bɔ ai ǹkunda ósə, dzam dá a dǐŋ fə kɔ́bɔ ai mod ósə etám etám. Nálā wálə́dē nâ, nyə́bə́ wâbəbə ǹkunda ó bəbəgə̌ fə mod émēn. [2] Á vá wâbəbə é wa yǎ wāláŋ, Zambá a lad amvóé ai wa ai ńláŋán wāláŋ bíbúg bíé bī. [3] Mod ǎ yəǎn kig wulu hə anə́ miǹtsogán míé mí nə́, a yəan wulu anə́ miǹtsogán mí Zāmbá mí nə́.